## Carlos Mazón visita el Museu del Tèxtil de la Comunitat Valenciana a Ontinyent

*** El president de la Generalitat ha recorregut les instal·lacions on s’exhibeixen peces relacionades amb el procés de fabricació tèxtil des del segle XVIII**

**Ontinyent.**

El president de la Generalitat, Carlos Mazón, acompanyat de l’alcalde d’Ontinyent, Jorge Rodríguez, ha visitat el Museu Tèxtil de la Comunitat Valenciana, i ha recorregut les sales que mostren les fases dels processos tèxtils des d’una perspectiva històrica.

El Museu del Tèxtil de la Comunitat Valenciana va obrir les portes al públic el mes de desembre passat i actualment es troba en la segona fase d’ampliació, per a albergar nous espais expositius i d’activitats formatives i didàctiques.

La Generalitat col·laborarà amb el Museu mitjançant el conveni que manté amb la Fundació Museu del Tèxtil de la Comunitat Valenciana, la finalitat del qual és l’estudi, la conservació, la restauració, la investigació, la promoció i la difusió del patrimoni relacionat amb l’activitat tèxtil, en totes les seues variants geogràfiques i expressions històriques.

Fecha: 03/08/2023